Намушкаха с нож мъж при свада между две фамилии
Кървавата случка се разиграл в село Рогош в област Пловдив
1490 | 16 май 2020 | 16:15
32-годишен мъж е с няколко прободни рани в областта на гърдите, транспортиран е от негов приятел до УМБАЛ "Пловдив", където е настанен в хирургично отделение за лечение
Мъж е бил намушкан с нож в село Рогош в област Пловдив, съобщи за Радио "Фокус" - Пловдив говорителят на ОДМВР. Сигналът за криминалното деяние е подаден на тел 112. Към мястото на инцидента - улица "Петър Бонев" 7, веднага е изпратен екип на Районно управление на МВР - Труд.
Полицаите са установили, че е възникнал скандал между двама мъже от различни ромски фамилии е прераснал във физическа саморазправа, следствие на която 32-годишен мъж е с няколко прободни рани в областта на гърдите. Пострадалият е транспортиран от негов приятел до УМБАЛ "Пловдив" и след медицинския преглед е настанен в хирургично отделение за лечение.
Служители на сектор "Престъпления против личността" в отдел "Криминална полиция" към ОДМВР - Пловдив са установили и задържали извършителя на деянието.
За опит за убийство в ареста е задържан 56-годишен мъж. По случая е образувано досъдебно производство за престъпление по чл. 115 от НК, а разследващи продължават работа под надзора на Окръжна прокуратура - Пловдив.